**ÚTMUTATÓ**

a

**Startup factory (2020-1.1.4-STARTUP)**

tárgyú támogatási kérelem

**Creative Accelerator Kft., mint Inkubátor**

**CÍMZETTI FELHÍVÁS ADATLAP**

**KITÖLTÉSÉHEZ**

Kódszám:

**2020-1.1.4-STARTUP-2020-00006**

**TÁMOGATÁSI KÉRELEM / ADATLAP KITÖLTÉSI ÚTMUTATÓ.**

**Az adatlapot és nyilatkozatot vagy elektronikusan word (\*,docx), illetve excel (\*.xlsx) formátumban, kizárólag a megadott sablonokon, azok megváltoztatása nélkül kérjük kitölteni.**

**A kitöltött dokumentumot a Címzetti Felhívásban szereplő csatolandó mellékletekkel együtt CD-re írva, PDF formátumba konvertálva, a nyilatkozatokat pedig kizárólag nyomtatva cégszerűen aláírva kérjük zárt borítékban, ajánlott küldeményként a Creative Accelerator Kft. részére megküldeni.**

**Ellenőrzési adatlap pályázat beküldéséhez**

|  |  |  |
| --- | --- | --- |
| **Csatolandó dokumentum neve** | **Jellege** | **Benyújtás formája** |
| Alapadatok | Kötelező | CD-re írva |
| Átláthatósági nyilatkozat | Kötelező | CD-re írva |
| Pénzügyi adatok (excel) | Kötelező | CD-re írva |
| Pénzügyi adatok (szöveges) | Kötelező | CD-re írva |
| Nyilatkozatok (cégszerűen aláírva) | Kötelező | **Nyomtatva cégszerűen aláírva** |
| Aláírási címpéldány | Kötelező | CD-re írva |
| Árajánlatok | Kötelező | CD-re írva |
| Cégkivonat | Kötelező | CD-re írva |
| Éves beszámoló | Amennyiben releváns | CD-re írva |
| Beszámoló elfogadásáról szóló taggyűlési határozat | Kötelező | CD-re írva |
| NAV-nak kötelezően megküldendő bevallás statisztikai és megváltozott munkaképességű munkavállalói létszámot tartalmazó oldala | Kötelező | CD-re írva |
| A fejlesztéssel érintett ingatlan vonatkozásában 30 napnál nem régebbi tulajdoni lap másolat | Amennyiben releváns | CD-re írva |
| Üzleti terv | Kötelező | CD-re írva |

|  |  |  |
| --- | --- | --- |
| Üzleti terv, illetve az inkubációs kérelem szakmai szövegeinek alátámasztását szolgáló egyéb releváns dokumentumok | Amennyiben releváns | CD-re írva |

**Alapadatok**

**A projekt címe:**

A projekt címe legyen rövid, tömör, és legyen összhangban a projekt céljával és tartalmával.

A mező kitöltése kötelező.

**A projekt megvalósításának tervezett kezdete:**

**A projekt megvalósítás kezdési időpontjának megadásánál vegye figyelembe, hogy támogatás az inkubációs kérelem benyújtását követő napot megelőzően megkezdett projekthez nem igényelhető. A projekt megvalósítása a benyújtást követő napon a támogatást igénylő saját felelősségére megkezdhető.**

Amennyiben a közbeszerzési eljárás lefolytatásának kötelezettsége fennáll, úgy fokozott figyelmet kell fordítani arra, hogy a projekt megkezdését jelentő, a projekt tárgyára vonatkozó megrendelés időpontja nem előzheti meg a közbeszerzési eljárás lefolytatását.

Az inkubációs kérelem benyújtását követő napig:

* nem köthet vállalkozási-, adásvételi-, szállítási- vagy bármilyen egyéb szerződést, megállapodást a projekt részét képező bármely tárgy, eszköz, szolgáltatás beszerzésére (függetlenül attól, hogy adott esetben a megkötött szerződés hatályba lépésének napja a támogatási kérelem benyújtása utáni időszakra esik),



* nem állíthat ki megrendelést a projekt részét képező bármely tárgy, eszköz, szolgáltatás beszerzésére (függetlenül attól, hogy adott esetben a megrendelés hatályba lépésének napja a támogatási kérelem benyújtása utáni időszakra esik),



Tárgyi eszköz, forgó eszköz, immateriális javak (együttesen: eszközök) beszerzése esetén

1. a kedvezményezett általi első jogilag kötelező érvényű megrendelés napja,
2. az a) pont szerinti megrendelés hiányában – az arra vonatkozóan megkötött, jogilag kötelező érvényű szerződés létrejöttének a napja,
3. az a) pont szerinti megrendelés és a b) pont szerinti szerződés hiányában – a beruházó által aláírással igazolt átvételi nap az első beszerzett gép, berendezés, anyag vagy termék szállítását igazoló okmányon.

A projekt részét képező bármely tárgy, eszköz, beszerzéséről, szolgáltatás igénybevételéről, megrendeléséről szóló számla, egyszerűsített számla vagy előlegszámla vagy előlegbekérő kiállításának, teljesítésének és kiegyenlítésének dátuma nem lehet korábbi a támogatási kérelem benyújtását követő napnál.

**A projekt megvalósítás tervezett fizikai befejezése:**

A dátum mező megadásakor figyelembe kell venni az alábbiakat:

Kérjük, adja meg azt a dátumot, amikor a projektet fizikailag be fogja fejezni.

A projekt fizikailag befejezett, amennyiben a projekt keretében támogatott valamennyi tevékenység az Inkubációs Szerződésben meghatározottak szerint, a Felhívásban meghatározott feltételek mellett teljesült. A projekt fizikai befejezés napjának a projekt utolsó támogatott tevékenysége fizikai teljesítésének a napja minősül, a következők szerint:

1. eszközbeszerzés és információs technológia-fejlesztés beszerzése (hardver) esetén üzembe helyezési jegyzőkönyv kiállításának napja;
2. gyártási licenc és gyártási know-how, információs technológia-fejlesztés beszerzése (szoftver).
3. kiállításon való részvétel esetén a kiállításon való részvételt igazoló és az ott igénybe vett szolgáltatásokat igazoló számlák teljesítése, tanácsadásnál a megbízó által aláírt teljesítésigazolás napja.

A projekt fizikai befejezésére a projekt megkezdését, vagy amennyiben a projekt az Inkubációs Szerződés hatályba lépéséig nem kezdődött meg, az Inkubációs Szerződés hatályba lépését követően legfeljebb 24 hónap áll rendelkezésre.

**Támogatást igénylő alapadatai**

**Támogatást igénylő teljes neve:**

A cégkivonatban szereplő teljes nevet kell megadni.

**A támogatást igénylő rövidített neve:**

A cégkivonatban szereplő rövidített nevet kell megadni.

**Gazdálkodási formakód:**

A gazdálkodási formakódokat a 22/2014. (III. 13.) számú a statisztikai számjel elemeiről és nómenklatúráiról szóló 21/2012. (IV. 16.) KIM rendelet módosítása határozza meg.

GFO kódok KSH elérhetősége: <http://www.ksh.hu/gfo_menu>

Jelen Felhívás keretében kizárólag a következő gazdálkodási formakódok fogadhatóak el:

113 Korlátolt felelősségű társaság

114 Részvénytársaság

**Adószám:**

A cégbírósági kivonata alapján kell kitölteni.

**Statisztikai szám:**

A cégkivonatban szereplő, a támogatást igénylő vállalkozások 17 számjegyű statisztikai számát kell rögzíteni.

A 2011. január 1-jétől hatályos statisztikai számjel megadása szükséges.

**Cégbírósági bejegyzés/ bírósági nyilvántartásba vétel száma:**

A cégkivonatban szereplő, támogatási kérelmet benyújtó gazdasági társaság cégbírósági bejegyzésének számát kell rögzíteni.

A támogatási kérelem benyújtásának/véglegesítésének időpontjában a támogatást igénylőnek jogerősen bejegyzett vállalkozásnak kell lennie.

**Alapítás időpontja:**

Az alapítás időpontja gazdasági társaságok, esetében a cégkivonat alapján **a létesítő okirat** **hatálybalépésének** (a cégbejegyzés jogerőre emelkedésének) **dátuma.**

Amennyiben a támogatást igénylő (a cégkivonatában is feltüntetett) jogelőddel rendelkezik, akkor az alapítás időpontjaként a jogelőd gazdálkodó szervezet alapítási idejét kérjük feltüntetni, továbbá a Működés időtartama adatmező kitöltésekor is ezt kérjük figyelembe venni.

Felhívjuk a figyelmét, hogy a működési időtartam meghatározásához csak a lezárt, teljes (365 napot jelentő) évek vehetők figyelembe, az előtársaságként való működés időszaka ebbe nem számít bele!

**Minősítési kód:**

**Jelen Felhívás keretében csak mikrovállalkozásnak minősülő vállalkozások nyújthatnak be támogatási kérelmet**

|  |  |  |  |  |  |
| --- | --- | --- | --- | --- | --- |
| **Minősítési** | **Minősítés megnevezése** |  | **651/2014/EU rendelet 1. sz. melléklet 2. cikk** |  |  |
| **kód** |  |  |  | **szerinti határértékek** |  |  |  |  |  |
|  |  |  |  |  |  |  |  |  |
|  |  | 10 | főnél | kevesebb | összes | foglalkoztatott | és |  |
| 2 | mikrovállalkozás | maximum | 2 | millió | eurónak | megfelelő | nettó |  |
|  |  | árbevétel és/vagy mérlegfőösszeg |  |  |  |  |  |
|  |  | 50 | főnél | kevesebb | összes | foglalkoztatott | és |  |
| 3 | kisvállalkozás | maximum | 10 | millió | eurónak | megfelelő | nettó |  |
|  |  | árbevétel és/vagy mérlegfőösszeg |  |  |  |  |  |
|  |  | 250 főnél kevesebb összes foglalkoztatott és |  |
| 4 | középvállalkozás | maximum | 50 | millió | eurónak | megfelelő | nettó |  |
| árbevétel és/vagy legfeljebb 43 millió eurónak |  |
|  |  |  |
|  |  | megfelelő mérlegfőösszeg |  |  |  |  |  |  |
|  |  | A Rendelet 2. cikk 24. pontja alapján |  |
|  |  | „nagyvállalkozások”: | az | I. | mellékletben |  |
|  | nagyvállalkozás, | megállapított | feltételeket | nem | teljesítő |  |
|  |  | vállalkozások; |  |  |  |  |  |  |  |  |
| 5 | támogatási szempontból |  |  |  |  |  |  |  |  |  |  |  |
| kedvezményezett, a 2-4. | Jelen kiírás esetében azon | vállalkozásoknak |  |
|  |  |
|  | kategóriákba nem tartozó | szükséges | ezt | a minősítési | kódot | választani, |  |
|  | vállalkozás | amelyek a mikro- kis-és középvállalkozásokra |  |
|  |  | vonatkozó 651/20148/EU rendelet 1. sz. melléklet |  |
|  |  | alapján nagyvállalkozásnak minősülnek. |  |  |  |

Kérjük figyelembe venni a 651/2014/EU rendelet 1. számú mellékletének egyéb rendelkezéseit is a minősítési kód megállapításánál!

Az euróban meghatározott összegek forintra történő átszámításakor az MNB által megállapított, a KKV üzleti évének lezárásakor érvényes deviza középárfolyamot kell alkalmazni.

**Hatályos TEÁOR besorolás:**

**Főtevékenység TEÁOR ’08 száma:**

A 1893/2006/EK rendelet alapján 2008. január 1-től az új Tevékenységek Egységes Ágazati Osztályozási Rendszert (TEÁOR '08) kell alkalmazni.

A TEÁOR kódot (számot) és megnevezést a cégkivonatban (cég tevékenysége pont) feltüntetett főtevékenység alapján kell beírni.

A támogatást igénylő a KSH honlapján található [TEÁOR '03 - TEÁOR '08](http://www.ksh.hu/apps/vb.teaor_main.teaor03_fa) [fordítókulcs](http://www.ksh.hu/apps/vb.teaor_main.teaor03_fa) segítségével ki tudja választani főtevékenysége TEÁOR’08 szerinti számát.

A fordítókulcs elérhetősége:

<http://www.ksh.hu/docs/osztalyozasok/teaor/teaor_03_08_2007_07_09.pdf>

**ÁFA levonási jog:**

* Áfa levonásra jogosult
* Áfa levonásra nem jogosult

Amennyiben a kedvezményezett a projekt megvalósítása során általános forgalmi adó levonására nem jogosult, akkor a támogatás számításának alapja a projekt ÁFÁ-val növelt, bruttó összköltsége, azaz a projekt költségvetését bruttó módon kell megterveznie.

Amennyiben a kedvezményezett ÁFA adóalany, vagy még nem ÁFA adóalany, de a beruházás, illetve a beruházás hasznosításával azzá válik és az általános forgalmi adó levonására jogosult, akkor a támogatás alapja a projekt levonható ÁFA nélkül számított nettó összköltsége.

**Működés időtartama (év)**

A működési időtartam meghatározásánál csak a lezárt teljes (365 napot jelentő) üzleti év vehető figyelembe. Az előtársaságként való működés időszaka ebbe nem számít bele.

Amennyiben a támogatást igénylő vállalkozás (a cégkivonatában is feltüntetett) jogelőd céggel rendelkezik, akkor az alapítás időpontjaként a jogelőd cég alapítási idejét kérjük feltüntetni, továbbá a Működés időtartama (év) mező kitöltésekor is ezt kérjük figyelembe venni.

**Támogatást igénylő székhelye**

Kérjük, adja meg a cégbíróságon bejegyzett székhelyadatokat és a Helyrajzi számot.

**Támogatást igénylő telephelye (Megvalósítás helyszíne)**

Kérjük, adja meg a cégbíróságon bejegyzett telephelyadatokat és a Helyrajzi számot, ahol a projekt fizikailag megvalósul. Kérjük, egy, a konvergencia régióban lévő megvalósítási helyszínt adjon meg.

**A projekt megvalósítási helyszínének meg kell felelnie a *Felhívás A projekt területi* *korlátozása* pontban meghatározott feltételeknek!**

A projekt megvalósulási helyszínének az a székhely, telephely vagy fióktelep minősül, amelyre a beszerzett, igénybevett tételek számvitelileg aktiválásra kerülnek.

A támogatott fejlesztéseket (beleértve az informatikai fejlesztéseket) a támogatást igénylő köteles a megvalósítás helyszínén üzemeltetni.

Amennyiben a projekt az európai közösségi jelentőségű természetvédelmi rendeltetésű területekkel érintett földrészletekről szóló 14/2010. (V.11.) KvVM rendelet alapján Natura 2000 alá tartozó területen valósul meg, úgy kérjük erről külön nyilatkozatot csatoljon. A rendelet és mellékletei a <http://natura.2000.hu/hu/node/269>internetes oldalon találhatóak.

Felhívjuk a figyelmét, hogy a projekt megvalósítási helyszínének meg kell felelnie a *Felhívás* *A projekt területi korlátozása* pontban meghatározott feltételeknek.

A fejlesztés megvalósulásának helyszíne a támogatást igénylő bejegyzett magyarországi székhelye, telephelye vagy fióktelepe lehet. A megvalósulási helyszínnek a támogatási kérelem benyújtásáig kell bejegyzésre kerülnie, a támogatási kérelem benyújtásának időpontjában per- és igénymentesnek kell lennie, (kivéve, ha a kedvezményezett az igény jogosultja) továbbá alkalmasnak kell lennie a projekt megvalósítására. A megvalósulási helyszín akkor tekinthető alkalmasnak, ha projekt tárgyát képező tevékenység elvégezhető a helyszínen, a projekt megvalósításhoz biztosított a megfelelő infrastruktúra, valamint megvalósítható a projekt keretében foglalkoztatott személyek egy időben történő elhelyezése. A megvalósítási helyszín alkalmasságát a támogatási igény benyújtásakor a projektjavaslatban szükséges bemutatni.

A megvalósítás helyszínére vonatkozóan a kedvezményezettnek a vonatkozó hatósági engedélye(kke)l rendelkeznie kell, azokban az esetekben, amikor a támogatásból megvalósuló fejlesztés engedélyköteles tevékenységhez kapcsolódik.



A felsorolt dokumentumok az első szakmai beszámolóhoz bekérhetőek. A dokumentumok rendelkezésre állása a projekt megvalósítási időszakában bármikor ellenőrizhető.

**Képviselő adatai**

Kérjük, adja meg a cég hivatalos képviseletére jogosult személy(ek) adatait a cégbírósági bejegyzéssel összhangban. Kérjük valamennyi képviseletre jogosult személy adatait külön táblázatban adja meg (a táblázat cellái szükség szerint másolhatóak). A „Képviseleti jog” sorban „önálló” vagy „együttes” megjelöléssel adja meg a személyek képviseleti jogának típusát.

**Meghatalmazott adatai**

Kérjük, amennyiben a pályázat benyújtásakor nem valamely képviseletre jogosult személy tesz nyilatkozatot a társaság nevében, adja meg a meghatalmazott személy adatait. A meghatalmazott útján történő nyilatkozattétellel történő benyújtás feltétele, hogy a meghatalmazott érvényes felhatalmazása a nyilatkozattételre a pályázathoz csatolt dokumentumok között benyújtásra kerüljön.

**Támogatást igénylő tulajdonosai**

Kérjük valamennyi magánszemély, illetve jogiszemély tulajdonosra vonatkozóan adja meg a szükséges adatokat.

**Gazdálkodási adatok**

Kérjük, jelölje meg a tulajdonos vállalkozás utolsó lezárt évet és ennek adatait a cégbíróság részére beküldött beszámoló adataival egyezően. Amennyiben a támogatást igénylőre nem vonatkozik (pl. egyéni vállalkozó esetén a mérlegfőösszeg), azt „nem releváns” megjelöléssel kell jelölni.

Létszám adatként a KSH által a munkaügyi statisztikai fogalmak között meghatározott éves átlagos statisztikai állományi létszámot kérjük megadni, amely az adott év 12 havi KSH létszámjelentésben vagy munkaügyi nyilvántartásban szereplő létszám számtani átlaga. Az átlagolást a tényleges létszám alapján kell elvégezni, vagyis minden személyt a munkaidő hosszától függetlenül, egy-egy egész főnek kell tekinteni. Kerekítéskor az általános szabályok az irányadók, a kerekítés 4-ig lefelé, 5-től felfelé történik.

**A KSH Útmutató a munkaügy-statisztikai adatszolgáltatáshoz című, 2015. január 1-től érvényes kiadványa alapján** statisztikai állományi létszámba sorolandó az a munkavállaló,akia **munkáltatóval munkavégzésre irányuló jogviszonyban áll**, és munkaszerződése, munkavégzésre irányuló megállapodása alapján *folyamatos foglalkoztatás mellett,* havi átlagban (tört havi munkaszerződés esetén egész havi teljesítésre átszámítva) *legalább 60* *munkaórában* munkadíj ellenében munkavégzésre kötelezett.

**Felhívjuk figyelmét arra, hogy nem tartoznak a statisztikai állományi létszámba az egyéb foglalkoztatottak, azaz:**

* munkaszerződés szerint havi átlagban 60 munkaóránál rövidebb munkaidőben foglalkoztatottak;



*Az ún. „prémiumévek program” lehetőségeit igénybe vevő közszolgálati dolgozók ilyen irányú munkaszerződésük időszakában a munkaszerződés szerint havi átlagban 60 óránál rövidebb munkaidőben foglalkoztatottak állománycsoportjánál jelentendők. Amennyiben a munkáltató nem tart igényt munkavégzésükre, úgy természetesen a szervezet tevékenységében résztvevők létszámában sem szerepeltethetőek, így a részükre fizetett „munkadíj” is csak az állományon kívüliek kereseteként (egyéb munkajövedelemként) jelenthető.*

* Az adott gazdasági szervezet (beleértve az egyéni vállalkozást) tevékenységében aktívan résztvevő személyek, akik részére munkájuk ellenértékeként munkadíj kifizetésére vagy egyáltalán nem kerül sor, vagy csak a minimálbér munkaidő arányos hányadánál alacsonyabb összegű kifizetés történik (pl. egyéni vállalkozó, társas vállalkozás, szövetkezet, segítő családtagok, azok a pályakezdők, akik munkatapasztalat szerzés céljából dolgoznak);



* A menedzsment azon tagjai, akiknek munkajövedelme („kereset” és „egyéb munkajövedelem”) a vállalkozásnál szerzett teljes jövedelmük 50%-ánál kevesebb, azaz jövedelmük nagyobb hányada a vállalkozás profitjából származik.

**Nem tartozik a létszámmegfigyelés körébe** *(ugyanakkor esetenkénti munkavégzésük**ellenértékét munkajövedelemként, illetve keresetként az állományon kívüli kategóriában számításba kell venni)*:

* a gazdasági társaság azon tulajdonos tagja, akinek tagsági viszonya nem jár együtt munkavégzési kötelezettséggel, azaz személyesen nem vesz részt a vállalkozás tevékenységében,



* az egyszeri, eseti megbízási szerződéssel, a munkáltatónál folyamatosnak nem minősülő (pl. cikk fordítása, alkalmanként óraadás, tanulmányírás stb.), munkát végzők,



* az alkalmi munkavállalók, mivel esetükben munkaszerződés folyamatosan legfeljebb 5 egymást követő naptári napra köthető,



* gazdasági társaságok tisztségviselői (ha a megbízatásuk olyan, hogy havi átlagban 6 munkanapnál rövidebb folyamatos munkavégzést igényel),



* kötelező szakmai gyakorlaton lévő tanulók, (középfokú-, felsőfokú képzés keretében), mikor a foglalkoztatásuk nem az általános munkarend szerint történik, és munkadíjban nem részesülnek,



* munkaerő-kölcsönző szervezet által kikölcsönzött munkavállalók a kölcsönvevő szervezetnél,



* magyarországi székhelyű cég külföldi fióktelepén dolgozó munkavállalók.



A fent hivatkozott KSH útmutató teljes terjedelmében az alábbi internetes oldalról letölthető:

<https://www.ksh.hu/utmutatok_segedletek_2015>

**Támogatást igénylő más vállalkozásai**

Rögzíteni szükséges, hogy a támogatást igénylő vagy bármely tulajdonos magánszemélye vagy bármely tulajdonos vállalkozása milyen más vállalkozásban rendelkezik tulajdoni részesedéssel.

A támogatást igénylő vállalkozásra vonatkozóan kötelező kitölteni.

**Vállalkozás neve:**

A szervezet neve, akin vagy amelyen keresztül fennáll a kapcsolódás.

**Azon magánszemély/szervezet neve, akin vagy amelyen keresztül fennáll a kapcsolódás:**

A mezőben meg kell adni a vállalkozásban érintett azon tulajdonos nevét is, aki a megadott tulajdoni hányaddal/szavazati joggal rendelkezik a más vállalkozásban.

**Adószám:**

A megnevezett vállalkozás adószámát kell rögzíteni.

Amennyiben külföldi vállalkozás a tulajdonosa, úgy kérjük, a külföldi adószám mezőt szíveskedjen kitölteni.

**Külföldi adószám/adóazonosító jel:**

Amennyiben külföldi vállalkozásban áll fenn tulajdonlás, úgy a külföldi adószám mező kell kitölteni.

**Tőke mértéke, Tulajdoni hányad, Szavazati jog mértéke:**

A gazdálkodó szervezeteknél a tulajdoni hányadot, a szavazati jog mértékét és a tőke mértékét a társasági szerződés alapján kell rögzíteni.

**Átláthatósági nyilatkozat**

Az államháztartásról szóló 2011. évi CXCV. törvény 50. § (1) bekezdés c) és a nemzeti vagyonról szóló 2011. évi CXCVI. törvény 3. § (1) 1. pontjának való megfelelésről a nyilatkozat kitöltése, valamint benyújtása kötelező!

A nemzeti vagyonról szóló 2011. évi CXCVI. törvény 3. § (1) bekezdés 1. b) pontja alapján átlátható szervezetnek minősül az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő feltételeknek:

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;

Amennyiben a támogatást igénylő gazdálkodó szervezet vagy a támogatást igénylő gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet nem felel meg a fenti feltételek valamelyikének, abban az esetben a támogatást igénylő szervezet nem minősül átlátható szervezetnek.

A fentiek értelmében átláthatósági nyilatkozat kitöltése szükséges (összefoglaló néven: vizsgált gazdálkodó szervezetek)

* a támogatást igénylő gazdálkodó szervezetre vonatkozóan,



* valamint minden a támogatást igénylő gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezetre vonatkozóan.



Az átláthatósági nyilatkozat rögzítése a vizsgált gazdálkodó szervezetekre vonatkozóan tényleges tulajdonosonként szükséges (minden szervezet esetében annyi átláthatósági nyilatkozat rögzítése szükséges, ahány tényleges tulajdonosa van az adott gazdálkodó szervezetnek).

**Az Átláthatósági nyilatkozat kitöltése**

**Gazdálkodó szervezet neve / Szervezet neve:**

*II. Belföldi vagy külföldi jogi személyek vagy jogi személyiséggel nem rendelkező gazdálkodó szervezetek.*

Azon gazdálkodó szervezet nevének megadása szükséges, amelyre vonatkozóan szükséges átláthatósági nyilatkozat kitöltése:(támogatást igénylő és a támogatást igénylő gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet).

**Tényleges tulajdonos / Vezető tisztségviselő neve:**

*II. Belföldi vagy külföldi jogi személyek vagy jogi személyiséggel nem rendelkező gazdálkodó szervezetek*

A tényleges tulajdonos és vezető tisztségviselő minden esetben természetes személy, melyet a pénzmosás és a terrorizmus finanszírozása megelőzéséről és megakadályozásáról szóló 2007. évi CXXXVI. törvény 3. § r) pontja szerint kell rögzíteni. A hivatkozott pont alapján:

*r) tényleges tulajdonos:*

*ra)* az a természetes személy, aki jogi személyben vagy jogi személyiséggel nem rendelkezőszervezetben közvetlenül vagy - a Polgári Törvénykönyvről szóló 2013 évi V. törvény (a továbbiakban: Ptk.) 8:2 § (4) bekezdésében meghatározott módon - közvetve a szavazati jogok vagy a tulajdoni hányad legalább huszonöt százalékával rendelkezik, **ha a jogi** **személy vagy jogi személyiséggel nem rendelkező szervezet nem a szabályozott piacon jegyzett társaság, amelyre a közösségi jogi szabályozással vagy azzal egyenértékű nemzetközi előírásokkal összhangban lévő közzétételi követelmények vonatkoznak,**

*rb)* az a természetes személy, aki jogi személyben vagy jogi személyiséggel nem rendelkezőszervezetben - a Ptk. 8:2 § (2) bekezdésében meghatározott -**meghatározó** **befolyással rendelkezik,**

*rc)* az a természetes személy, akinek**megbízásából valamely ügyleti megbízást****végrehajtanak**,

re) az ra)-rb) alpontokban meghatározott természetes személy hiányában a jogi személy vagy jogi személyiséggel nem rendelkező szervezet **vezető tisztségviselője**

Ha tehát a vizsgált szervezetnek (támogatást igénylő és a támogatást igénylő gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet) az ra) pont szerinti legalább 25%-os tulajdoni hányaddal, szavazati joggal rendelkező magánszemély, vagy az rb) pont szerinti meghatározó befolyással rendelkező magánszemély, az re) pont szerint a vezető tisztségviselőt kell szerepeltetni tényleges tulajdonosként.

Felhívjuk figyelmüket, hogy Ptk. befolyás számítására vonatkozó rendelkezéseinek értelmében a közeli hozzátartozók közvetlen és közvetett tulajdoni részesedését vagy szavazati jogát egybe kell számítani.

**PÉNZÜGYI ADATOK SABLON (EXCEL)**

**Források**

A támogatási konstrukcióban igényelt támogatás összege maximum 64 millió HUF, ami által a teljes költségvetés értéke maximum 80 millió Ft (80% támogatási intenzitás).

Kérjük tüntesse fel, ha egyéb támogatást igényelt / kapott.

**Költségvetés**

**A projekt elszámolható költségeit és forrásait Ft-ban kell megadni!**

**Ha a helyzet- és piacfelmérésben résztvevő által kiállított tájékoztatás vagy ajánlat nem forintban készült, akkor át kell számolni forintra az elszámolható költségeket az ajánlat napján érvényes hivatalos MNB árfolyamán.**

A tervezéskor figyelembe kell venni a *Felhívás A támogatás mértéke, összege* pontban foglaltakat:

Az igényelhető vissza nem térítendő támogatás összege: maximum 64 millió forint.

A beszerezni kívánt tételek összes költségének számszakilag meg kell egyeznie a költségek adatlapon rögzített költségtételek értékével, a **Források** adatlapon lévő Projekt elszámolható összköltsége mező értékével és a mellékletként csatolt helyzet- és piacfelmérésben résztvevő által kiállított tájékoztatással vagy ajánlattal.

**A támogatási kérelem benyújtását követően, a támogatási döntést megelőzően, a projekt elszámolható költségeinek változtatására nincs lehetőség, az ilyen jellegű módosítási igények nem vehetők figyelembe.**

**A Felhívásban szereplő tevékenységeken és az 5.5 pontban felsorolt elszámolható költségeken kívül semmilyen egyéb tevékenység és költség nem támogatható.**

**Felhívjuk a figyelmét, hogy a Felhívás 5.6 Az elszámolhatóság további feltételei pontja alapján: Meglévő foglalkoztatott esetében az elszámolható személyi jellegű kiadások csak indokolt esetben (munkaidő növekedés, feladatbővülés, munkakörbővülés) és mértékben emelkedhetnek a támogatási igény benyújtását megelőző utolsó évi átlagbérhez képest (legalább egy teljes, lezárt üzleti évvel rendelkező támogatást igénylők esetén releváns).**

**A projekt tervezésekor figyelembe kell venni a Felhívás Az elszámolható költségek mértékére, illetve arányára vonatkozó elvárások pontjában szereplő, egyes támogatható tevékenységek összköltséghez viszonyított maximális elszámolható mértékét.**

**A Költségek adatlap kitöltésének menete:**

Fel kell tüntetni a beszerezni/megvalósítani kívánt ***tétel/tevékenység pontos megnevezését és*** ***típusát*** (a helyzet– és piacfelmérésben részt vevő által kiállított tájékoztatás, vagy ajánlatalapján), valamint a további elszámolható költségeket megfelelő részletességgel.

Eszközbeszerzés esetén, amennyiben a beszerzendő eszköz tartozékát nem az eszközzel egy soron egy tételben szerepelteti, akkor kérjük feltüntetni, hogy mely eszközhöz tartozik.

Felhívjuk figyelmét, hogy a helyzet – és piacfelmérésben részt vevő által kiállított tájékoztatásnak, vagy ajánlatnak és a „Támogatási kérelemben” szereplő tevékenységek elnevezésének, költségeknek és a táblázatok adatainak meg kell egyezniük.

A **Nettó egységár** mezőben az adott költségtétel nettó értékét kell szerepeltetni.

- Amennyiben van a támogatást igénylőnek a támogatásból finanszírozott projekttel kapcsolatban ÁFA levonási jogosultsága akkor a támogatás számításának alapja a projekt ÁFA nélküli, nettó összköltsége. Ebben az esetben a Költségeknél az ÁFA nélküli, nettó költségeket kell szerepeltetni, le nem vonható ÁFA nélkül.

- Amennyiben a támogatást igénylőnek a támogatásból finanszírozott projekttel kapcsolatban ÁFA levonási jogosultsága nincs, akkor a támogatás számításának alapja a projekt ÁFA-val növelt, bruttó összköltsége.

**PÉNZÜGYI ADATOK SZÖVEGES**

**Kiegészítő információk a pénzügyi tervhez**

Kérjük, hogy ebben a dokumentumban csak a pályázathoz csatolt üzleti terven szereplő költségtételek szöveges indoklását és megnevezését adja meg.

**Források és költségek összetétele**

Kérjük, a pénzügyi terv összesítő adatait a források összetétele szemléletben adja meg.

**Belföldi bankszámlaszám, ahova a támogatás folyósítását kéri**

Kérjük, adja meg érvényes bankszámlaszámát, ahova a támogatást folyósítani kéri. Kérjük ügyeljen arra, hogy a bankszámlaszám lehetőleg megegyezzen a tőkebefektetés során használt bankszámlaszámmal. Kizárólag olyan pénzforgalmi jelzőszám adható meg, mely a támogatási kérelem benyújtásának napján hatályos cégkivonatban hatályos pénzforgalmi jelzőszámként szerepel.

**Gazdálkodási adatok**

Amennyiben releváns, kérjük adja meg a pályázó vállalkozás utolsó lezárt évének adatait a cégbíróságra benyújtott hivatalos beszámoló adataival egyező módon.

**NYILATKOZATOK**

Kérjük, hogy az alapadatoknál megadott adatokkal egyezően töltse ki, majd cégszerűen írja alá.